રાહુલ ગાંધીએ વધુમાં કહ્યું હતું કે યુવાનો અને ખેડૂતો જ્યારે મોદીજીની તરફ જોવે છે, ત્યારે તેઓ એવું વિચારે છે કે આખરે રસ્તો કયારે મળશે. દેશને માત્ર કોંગ્રેસ પક્ષ જ રસ્તો બતાવી શકે છે. તેઓ ગુસ્સાનો પ્રયોગ કરે છે, અને અમે પ્યાર તથા ભાઈચારાનો… કોંગ્રેસ જે કામ કરશે, તે પુરા દેશ માટે કરશે. રાહુલ ગાંધીએ વરિષ્ઠ નેતાઓને સાથે લઈને ચાલવાનો વિશ્વાસ આપ્યો હતો, અને કહ્યું કે અમે ભવિષ્યની યોજના બનાવવા બેઠા છીએ, પણ અને વીતેલા દિવસોને નહી ભૂલીએ. રાહુલે વધુમાં એમ કહ્યું કે યુવાનો કોંગ્રેસને આગળ લઈ જશે તો આ કામ વરિષ્ઠ નેતાઓ વગર નહી થઈ શકે. અત્યાર સુધી કોંગ્રેસમાં જૂની પેઢી અને નવી પેઢી વચ્ચે કોઈ તાલમેળ નથી, તેની ચિંતા વ્યક્ત કરાઈ રહી છે, ત્યારે રાહુલ ગાંધીનું નિવેદન ખુબ મહત્વનું બની રહે છે.